Kedves Gyerekek!

Az előző órai házi feladatot április 29-én nézem át. Remélem megtanultátok, amit múlt alkalommal feladtam. Köszönöm

A Föld szuperhatalma: Az Amerikai Egyesült Államok

1776. július 4-én alakult meg, az ország első elnöke George Washington volt. A főváros és egy szövetségi állam is őrzi nevét.
Az Amerikai Egyesült Államok 50 tagállamból áll.
Alaszka és Hawaii az ország törzsterületén kívül van.
A Föld 3. legnagyobb országa.

Lakossága

* Nagy része fehér, főleg angol leszármazott.
* Kb. 30 millió fekete él az országban (100 ember közül 12 fekete), sokan rossz körülmények között, lepusztult városrészekben gettókban nyomorognak.
* Az indián őslakosok (kb. 1,5 millió) ma már rezervátumokba tömörülve élnek, de sokan nagyvárosokba vándorolnak.
* Eszkimó őslakosok Alaszkában laknak.
* Máig is bevándorlók tömege érkezik a világ minden tájáról. (1,5 millió magyar is)
* Keveréknépek is vannak (kreolok, meszticek, mulattok)

Hatalmas népességtömörülések

A lakosság háromnegyede városokban él. A vidékiek farmokon mezőgazdasággal foglalkoznak.
Népességtömörülések vannak ott, ahol a városok addig terjeszkednek, míg teljesen összeépülnek egymással. Ilyen „óriásváros” az Atlanti-óceán partján Washingtonból Bostonig terjed 800 km hosszan és kb. 100 km szélességben. Megalopolisznak is nevezzük.
Itt található New York is.
Keressetek képeket az interneten New York-ról és tegyetek egy virtuális utazást.

A Nagy-tavak vidékén és a Csendes-óceán partvidékén is vannak megalopoliszok.
Egy átlag amerikai életében hétszer változtat lakóhelyet.

Minek köszönhető, hogy az Amerikai Egyesült Államok gazdasági világhatalom lett?

* a bevándorlók többsége újra fogékony ember volt
* a jobb fizetések sok jó szakembert vonzottak az USÁ-ba
* mindig a legkorszerűbb technikát alkalmazták
* nagyon magas a termelékenység
* ásványkincsekben gazdag
* neves magyar tudósok: Szent-Györgyi Albert (biokémikus), Szilárd Leó (atomfizikus), Neumann János (matematikus), Teller Ede (atomfizikus)

A fenti hírességek az USÁ-ban kamatoztatták tudásukat.

<https://youtu.be/n0bLt5ZVHDE>

Az fent leírtakat kell nagyon tanulni + Munkafüzet 58/1:a,b és 58/3 (ezeket kell visszaküldeni)

Határidő: május 6.

Köszönöm szépen a munkátokat
Edit néni